אניה טיילור-ג'וי

אניה ג'וזפין מארי טיילור-ג'וי (באנגלית: Anya Josephine Marie Taylor-Joy; נולדה ב-16 באפריל 1996) היא שחקנית קולנוע ודוגמנית ארגנטינאית-בריטית, ילידת ארצות הברית. נודעת בעיקרה בזכות משחקה בתפקידים הראשיים בסרט "אמה", בסרט "ספליט", ובסדרה "גמביט המלכה" של נטפליקס עליה זכתה בפרס גלובוס הזהב.

ביוגרפיה
טיילור-ג'וי נולדה במיאמי, פלורידה שבארצות הברית. הצעירה מבן שישה אחים. אמה ילידת-זמביה והיא ממוצא בריטי וספרדי. אביה ממוצא סקוטי-ארגנטינאי. כשהייתה פעוטה, משפחתה עברה לבואנוס איירס שבארגנטינה, וכשהייתה בת 6, עברו ללונדון שבאנגליה. בילדותה למדה לרקוד בלט.

קריירה
תפקידה הראשון היה בסרט "האקדמיה לערפדים" בשנת 2014, אך תפקידה בסרט הושמט לאחר העריכה.

בשנת 2015 הופיעה בתפקיד הראשי בסרט האימה "המכשפה" של רוברט אגרס. לשם השלמת סרט זה היא סרבה לתפקיד ראשי בסדרה בערוץ דיסני.

בשנת 2016 שיחקה בסרט "מורגן".

ב-2017 זכתה להכרה רחבה יותר בזכות השתתפות בסרט המותחן של מ. נייט שאמלאן "ספליט", וכן גילמה את תפקידה גם בסרט ההמשך "מיסטר גלאס" ב-2019.

בנוסף ב-2019 גילמה את ג'ינה גריי בסדרה "כנופיית ברמינגהאם", בעונתה החמישית.

בשנת 2020 הגיעה הפריצה הגדולה שלה בזכות תפקידה הראשי בסרט "אמה". הסרט זכה להצלחה קופתית ולשבחי ביקורות. מאוחר יותר באותה שנה שיחקה בתפקיד הראשי במיני-סדרה "גמביט המלכה" של נטפליקס, שבה גילמה ילדת פלא בשחמט. על תפקידיה בסרט ״אמה״ וגם בסדרה ״גמביט המלכה״ הייתה מועמדת לפרסי גלובוס הזהב, ואף זכתה בפרס גלובוס הזהב על תפקידה בסדרה "גמביט המלכה".

חיים אישיים 
טיילור-ג'וי במערכת יחסים עם המוזיקאי והשחקן אמריקאי מלקולם מקריי. הם נישאו ב-30 בספטמבר 2023 בוונציה שבאיטליה.

פילמוגרפיה

קולנוע

טלוויזיה

קישורים חיצוניים

הערות שוליים

שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
דוגמניות אמריקאיות
דוגמנים אמריקאים
זוכי פרס גלובוס הזהב: טלוויזיה: שחקנית במיני-סדרה או בסרט טלוויזיה
זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
זוכי פרס גילדת שחקני המסך - שחקנים
זוכי פרס גות'הם: שחקנים
בריטים שהופיעו ברשימת טיים 100 נקסט
מהגרים מארגנטינה
מהגרות לממלכה המאוחדת
אמריקאיות ממוצא סקוטי
אמריקאיות ממוצא אנגלי
אמריקאים ממוצא ארגנטינאי
אמריקאיות שנולדו ב-1996
אמריקאים שנולדו ב-1996